
        Nr.  XXXI/110/25.09.2008                         Nr. 30/555/25.09.2008     
A V I Z  C O M U N

asupra Proiectului de lege pentru aprobarea Ordonanţei Guvernului nr. 18/2008 cu privire la rectificarea bugetului de stat pe anul 2008

Comisia pentru cultură, artă, şi mijloace de informare în masă a Senatului şi Comisia pentru cultură, arte, mijloace de informare în masă a Camerei Deputaţilor au fost sesizate spre dezbatere, în vederea întocmirea avizului comun, cu Proiectul de lege pentru aprobarea Ordonanţei Guvernului nr. 18/2008 cu privire la rectificarea bugetului de stat pe anul 2008 (L554/16.09.2008, respectiv, PLx.544/16.09.2008). Cu acest proiect de lege au fost sesizate în fond Comisiile pentru buget, finanţe şi bănci ale celor două Camere ale Parlamentului. 
Potrivit prevederilor art. 73 din Constituţia României, proiectul de lege face parte din categoria legilor ordinare. 

Proiectul de lege a fost dezbătut în şedinţa comună a celor două Comisii din 23 septembrie 2008.
La dezbaterea proiectului au participat, în calitate de invitaţi, dl. Demeter Andras Istvan, secretar de stat în Ministerul Culturii şi Cultelor şi d-na Maria Ţoghină, preşedinte – director general al Societăţii Române de Radiodifuziune.
Avizul Comisiilor a fost adoptat cu unanimitatea voturilor parlamentarilor prezenţi în sală în momentul votării. 

În urma dezbaterilor, Comisiile reunite au avizat favorabil  Proiectul de lege pentru aprobarea Ordonanţei Guvernului nr. 18/2008 cu privire la rectificarea bugetului de stat pe anul 2008, cu amendamentul prevăzut în Anexa la prezentul aviz comun.

	Comisia pentru cultură, artă şi mijloace de informare în masă a Senatului
	Comisia pentru cultură, arte, mijloace de informare în masă 
a Camerei Deputaţilor


 A M E N D A M E N T E   A D M I S E
la Proiectul de lege pentru aprobarea Ordonanţei Guvernului nr. 18/2008 cu 
privire la rectificarea bugetului de stat pe anul 2008
	Nr.

crt.
	Textul iniţial
	Textul propus 

(Autorul amendamentului propus)
	Motivarea amendamentului propus

	1.
	Art. 3.–(1) ... 
     (2) Se suplimentează fondurile alocate de la bugetul de stat următorilor ordonatori principali de credite:

     …

     s) Societăţii Române de Radiodifuziune cu suma de 31.268 mii lei, la capitolul „Cultură, recreere şi religie”, din care: cu suma de 20.773 mii lei la titlul „Bunuri şi servicii”, cu suma de 10.195 mii lei la titlul „Alte transferuri” şi cu suma de 300 mii lei la titlul „Active nefinanciare”;
     …
	La articolul 3, alineatul (2), litera s) se modifică şi va avea următorul cuprins:
„s) Societăţii Române de Radiodifuziune cu suma de 31.568 mii lei, la capitolul „Cultură, recreere şi religie”, din care: cu suma de 20.773 mii lei la titlul „Bunuri şi servicii”, cu suma de 10.195 mii lei la titlul „Alte transferuri” şi cu suma de 600 mii lei la titlul „Active nefinanciare”;”
(Amendament propus de Comisiile pentru cultură din Senat şi din Camera Deputaţilor)
	Suma de 300 mii lei solicitată este absolut necesară pentru achiziţia de echipamente de calcul (calculatoare şi monitoare) pentru dotarea Radio România Internaţional. 
SURSĂ: Fondul de rezervă al Guvernului

